text: [{"text_idx": "#000000", "text": "Foreldrini hja\u0301 Elini da\u0301mdu sera v\u00e6l klassiskan to\u0301nleik eins v\u00e6l og svenskan fo\u0301lkato\u0301nleik vi\u00f0 til d\u00f8mis Evert Taube og Sven Bertil Taube. Abbi Elina var kirkjusangari alt li\u0301vi\u00f0 og onnur i\u0301 familjuni sungu eisini i\u0301 ko\u0301ri. Morbro\u0301\u00f0ir hennara Svenn Brimheim var ein kendur gittaristur. To\u0301nleikurin i\u0301 familjuni var sera no\u0301gv partur av dagliga li\u0301vinum hja\u0301 Elini gj\u00f8gnum allan barndo\u0301min og hevur sja\u0301lvsagt a\u0301virka\u00f0 hana no\u0301gv."}, {"text_idx": "#000002", "text": "Men eisini tann sera livandi sangsi\u00f0venjan i\u0301 F\u00f8royum, har Elin vaks upp, hevur a\u0301virka\u00f0 hana. F\u00f8royingar elska at hava veitslu og syngja saman. Hv\u00f8r li\u0301til bygd hevur si\u0301tt egna ko\u0301r ella hornorkestur. Og To\u0301rshavn hevur si\u0301tt egna symfoniorkestur, sum er eitt r\u00e6ttiliga sto\u0301rt avrik fyri ein so li\u0301tlan by\u0301 vi\u00f0 bara umlei\u00f0 20.000 i\u0301bu\u0301gvum."}, {"text_idx": "#000003", "text": "Fyrstu fer\u00f0 almenningurin nakranti\u0301\u00f0 hoyrdi Elina syngja, var ta\u0301 hon bara var 6 a\u0301ra gomul. Hon sang ein f\u00f8royskan barnasang \u2013 \u201cNu\u0301 fiskur er a\u0301 grunninum\u201d eftir Hans Andrias Djurhuus \u2013 i\u0301 eini barnasending i\u0301 U\u0301tvarpi F\u00f8roya. Ti\u0301verri er uppt\u00f8kan burturblivin."}, {"text_idx": "#000005", "text": "I\u0301 1969, ta\u0301 hon var 11 a\u0301ra gomul, var aftur ein samr\u00f8\u00f0a vi\u00f0 Elina i\u0301 eini barnasending um, ta\u0301 hon bu\u0301\u00f0i eitt a\u0301r i\u0301 Fuengirola i\u0301 Su\u00f0urspania saman vi\u00f0 foreldrunum, gekk i\u0301 sponskum fo\u0301lkasku\u0301la og livdi li\u0301v si\u0301tt millum Andalusarnar. Hesafer\u00f0 sang hon spanska tjo\u0301\u00f0sangin og ein spanskan barnasang, sum flestu sponsk b\u00f8rn kenna. Eisini hendan uppt\u00f8kan er burturblivin."}, {"text_idx": "#000006", "text": "Her er Elin i\u0301 sku\u0301lagar\u00f0inum i\u0301 spanska sku\u0301lanum, honn gekk i\u0301, har b\u00f8rnini sto\u0301\u00f0u i\u0301 r\u00f8\u00f0um og sungu spanska tjo\u0301\u00f0sangin hv\u00f8nn morgun, a\u0301\u00f0renn tey fo\u0301ru inn til undirvi\u0301sing:"}, {"text_idx": "#000007", "text": "Her er teksturin til barnasangin, sum hon sang i\u0301 U\u0301tvarpi F\u00f8roya i\u0301 1969:"}]